సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రెండేళ్ల కిందట విధ్వంసం.. మరిప్పుడో!
రెండేళ్ల కిందట సరిగ్గా ఇదే రోజు భారత స్టార్ బ్యాట్స్‌‌మెన్ రోహిత్ శర్మ ఓ అద్భుతం క్రియేట్ చేశాడు. శ్రీలకంపై 264 పరుగులు బాది ప్రపంచ రికార్డు క్రియేట్ చేశాడు.
TNN | Updated:
Nov 13, 2016, 03:07PM IST
రెండేళ్ల కిందట సరిగ్గా ఇదే రోజు భారత స్టార్ బ్యాట్స్&zwnj;&zwnj;మెన్ రోహిత్ శర్మ ఓ అద్భుతం క్రియేట్ చేశాడు. ఈడెన్ గార్డెన్స మైదానంలో శ్రీలంకపై 264 పరుగుల అత్యధిక స్కోరును నమోదు చేశాడు. వన్డే క్రికెట్లో ఇప్పటి వరకూ ఇదే అత్యధిక స్కోరు కావడం విశేషం. వాస్తవానికి ఆ మ్యాచ్ ఆరంభంలోనే జట్టు 59 పరుగులకే రెండు వికెట్లు కోల్పోయి కష్టాల్లో పడింది. ఆ దశలో టీమిండియాను రోహిత్, కోహ్లి ఆదుకున్నారు. విరాట్ 66 పరుగులు చేసి అవుట్ కాగా, రోహిత్ 173 బంతుల్లోనే 264 పరుగులు చేసి భారత్&zwnj;కు భారీ స్కోరు సాధించిపెట్టాడు. ఇన్నింగ్స్ చివరి బంతికి ఔటయ్యాడు. రోహిత్ గ్రేట్ ఇన్నింగ్స్&zwnj;తో 5 వికెట్లు కోల్పోయి 404 పరుగులు చేసిన భారత్.. 153 పరుగుల భారీ వ్యత్యాసంతో శ్రీలంకను మట్టి కరిపించింది.
అంతకు ముందు ఏడాది నవంబర్లోనే రోహిత్ ఆస్ట్రేలియాపై 209 పరుగులు చేశాడు. దీంతో వన్డేల్లో రెండు డబుల్ సెంచరీలు సాధించిన ఏకైక ఆటగాడిగా రోహిత్ రికార్డు సృష్టించాడు. 33 ఫోర్లు బాదిన రోహిత్ అత్యధిక పరుగులు చేసిన వీరేంద్ర సెహ్వాగ్ (219) రికార్డును బద్దలు కొట్టాడు. ఇప్పటి వరకూ వన్డేల్లో ఆరు డబుల్ సెంచరీలు నమోదు కాగా, అందులో నాలుగు భారత ఆటగాళ్లు సాధించినవే కావడం విశేషం.
ఇప్పుడు రోహిత్ డబుల్ సెంచరీ ప్రస్తావన ఎందుకంటే శ్రీలంకతో సిరీస్ కంటే ముందు ఆగష్టులో రోహిత్ వేలు విరిగింది. దీంతో అతడు కొన్నాళ్లపాటు ఆటకు దూరమయ్యాడు. తిరిగ వచ్చాక శ్రీలంక, ముంబై ఎలెవన్ మధ్య జరిగిన ప్రాక్టీస్ మ్యాచ్&zwnj;లో అతడు ఆడాడు. ఆ ప్రాక్టీస్ మ్యాచ్&zwnj;లో 111 బంతుల్లోనే 145 పరుగులు చేసి శ్రీలంకకు ముందస్తు హెచ్చరికలు పంపాడు. తర్వాత అసలు మ్యాచ్&zwnj;లో విశ్వరూపమే చూపాడు. ఇప్పుడు కూడా రోహిత్&zwnj;కు గాయం కారణంగా లండన్&zwnj;లో సర్జరీ జరిగింది. రోహిత్ కోలుకోవాలని మళ్లీ సత్తా చాటాలని ఆశిద్దాం.